OpenLLM-France/wikimedia huggingface dataset:
# Antilhas Neerlandesas

Las Antilhas Neerlandesas èron un ensems d'illas de las Antilhas qu'èron un estat del Reialme dels Païses Basses.
Foguèron creadas en 1954 e definitivament dissolgudas lo 10 d'octobre de 2010.
I aviá 6 illas, puèi 5 a partir de 1986 (separacion d'Aruba).
* Illas jos lo vent o illas ABC :
** Aruba
** Bonaire
** Curaçao
* Illas subre lo vent o illas SSS :
** Saba
** Sant Eustaqui
** Sint Maarten (mitat sud de l'Illa de Sant Martin)
En 1986 se'n separa Aruba que ven un estat del Reialme dels Païses Basses.
En 2010 son dissolgudas, Curaçao e Sint Maarten venon d'estats del Reialme dels Païses Basses, las autras venon de comunas de l'estatut especial dels Païses Basses administradas jol nom de Païses Basses Caribencs.
# Antigòna filha d'Edip

Dins la Mitologia grèga, Antigòna (Ἀντιγόνη) èra la filha d'Edip e de Jocasta. Aviá dos fraires Eteocles e Polinices, e una sòrre, Ismèna. Acompanhèt son paire Edip (rei de Tebas) a l’exili e, quand aquel moriguèt, tornèt a la ciutat.
Dins lo mite, los dos fraires mascles d’Antigòna èran en luta de contunh pel tròn de Tebas, a causa d'una malediccion que son paire aviá lançat contra eles. Se pensa qu'Eteocles e Polinices montavan sul tròn alternativament, mai, un còp, Eteocles decidiguèt de demorar al poder aprèp son torn, çò que provoquèt una guèrra; ofensat, Polinices cerquèt ajuda dins una ciutat vesina, reüniguèt una armada e tornèt a la ciutat per reclamar çò seu.
La guèrra s'acabèt amb la mòrt dels dos fraires pendent la batalha, un de la man de l’autre, coma o disiá la profecia. Alara Creont venguèt rei de Tebas e dictèt que, per aver traït la patria, Polinices seriá pas enterrat dignament e se lo daissariá fòra de la ciutat. Las onors funèbras èran fòrça importantas pels grècs, doncas l’arma d’un còs qu'èra pas enterrat èra condemnada a vagar per la tèrra eternalament. Atal Antigòna decidiguèt de rebondre son fraire e de far sul còs los rituals que se devián, se rebellant contra Creont, son oncle e sògre (perque èra la promesa d'Emon, filh d’aquel).
La desobeissença significava per Antigòna sa pròpria mòrt: condemnada a èsser enterrada viva, i escapèt en se penjant. Emon, vesent mòrta sa promesa, ensagèt de tuar lo paire, puèi se suïcidèt dins los braces d'Antigòna; alara, Euridice, esposa de Creont e maire d’Emon, se suïcidèt en aprene la mòrt de son filh. Las mòrts d’Emon e d'Euridice provoquèron una prigonda dolor per Creont, que fin finala comprenguèt son error.
Suls autres projèctes Wikimèdia :
# Antigòna
## Dins la mitologia grèga

* Antigòna filha d'Edip
* Antigòna filha de Laomedon

## Personalitats

* Antigòna lo Bòrni, generau macedonian e fondator de la Dinastia Antigonida.

## Arts e Letras

* Antigòna de Sofòcles ;
* Antigòna de Jean de Rotrou ;
* Antigòna de Jean Anouilh ;
* Antigòna de Bertolt Brecht ;
* Antigòna de Jean Cocteau ;
* Antigòna de Robert Garnier ;
* Antigòna d'Henry Bauchau ;
* Antigòna velada de François Ost.

### Cinèma

* Antigòna es un filme de Iorgòs Tzavellas de 1961.
* Antigòna es un filme de Franz Peter Wirth de 1965.

### Musica

* Antigòna es un drama liric d'Arthur Honegger

## Autres

* Antigòna es un quartièr de Montpelhièr d'estil neogrèc bastit per Ricardo Bofill dins los ans 1980.
# Antigòna (Montpelhièr)

Antigòna es un quartièr de Montpelhièr concebut par l'arquitècte catalan Ricardo Bofill a partir de 1977 jol vam del cònsol màger Georges Frêche. La majoritat dels immòbles foguèt bastit dins un estil inspirat par l'arquitectura de la Grècia antica segon lo projècte de l'arquitècte seguent un axe que se vòl far resson a l'èst d'aquel qu'estructurèt la vila a l'oèst, amb la passejada del Peiron e l'Aqüeducte dels Arcs.
Lo quartièr se situa al sud-èst del centre vila, dins lo « poligòn » qu'èra l'ancian camp de tir de la casèrna Joffre. S'espandís dempuèi lo centre comercial del Poligòn fins a Les lo long d'una perspectiva de prèp de 900 mètres. En riba esquèrra, l'Ostal de la Region de Lengadòc-Rosselhon tanben bastit per Ricardo Bofill es d'una arquitectura similara d'aquela d'Antigòna.
L'asegatge del quartièr foguèt acabat al començament dels ans 2000 amb tres grands equipaments: la Piscina olimpica (1996), la mediatèca centrala Émile Zola e lo passatge de la linha 1 del tramvia. La traucada d'un immòble de la plaça del Nombre d'Aur a la meteissa epòca permetèt de crear una perspectiva complèta del Poligòn fins al Conselh Regional e de facilitar la circulacion dels pedons que pòdon veire dins lors passejadas fòrça copias d'esculturas grecoromanas celèbras, coma la Victòria de Samotràcia, la Vènus d'Arle, la Diana amb la cèrva o Zèus.
Antigòna foguèt la primièra granda etapa dins l'urbanizacion del sud-èst de la vila prèp de Les seguida per l’adobament del quartièr de Richter a l'entorn dels UFR d'AES e de las Sciéncias economicas de l'Universitat de Montpelhièr 1 el meteis seguit cap a l'èst pel complèxe comercial e de leser d'Odysseum.
Mercé a l'adobament de las ribas de Les, los terrens fins alara pas constructibles se poguèron urbanizar permetent a la vila de se trobar un novèl axe de Les cap a la mar.

## Vejatz tanben

* Wikimedia Commons prepausa de documents multimèdia liures sus Antigòna (Montpelhièr).
* Postmodernisme
* Ricardo Bofill
* Montpelhièr

## Ligams extèrnes

* Vista satellit del quartièr sus Google Maps
* Visita en vidèo del quartièr Antigòna a Montpelhièr
* Portal arquitectura e urbanisme
# Antigüedad

Antigüedad es un municipi de la província espanhòla de Paléncia dins la Comunautat Autonòma de Castelha e Leon.
# Antilhas

Las Antilhas (autrecòps nomenadas las Índias Occidentalas) son las islas banhadas per la mar Cariba, mai las Bahamas. Se fa la distincion entre las Grandas Antilhas, que comprenon Cuba, Jamaica, la Hispaniola (Aïtí e la Republica Dominicana) e Puerto Rico, e las Pichonas Antilhas (la rèsta d'islas). A causa de la lenga que s'i parla, Cuba, la Republica Dominicana e Puerto Rico son tanben considerada coma una part d'Ispanoamerica, mentre que geograficament parlant las Antilhas fan part de l'America Centrala.
Lo gentilici es antilhés -esa o antilhan -ana.

## Lo nom

Aital coma los toponims "Brasil" o "Eqüator", lo nom "Antilhas" data d'un periòde anterior a la descobèrta d'America: "Antilha" èra una d'aquelas tèrras misteriosas que figuravan dins las ancianas cartas portolanas, de còps en forma d'archipèla, de còps coma una sola pèça de tèrra de mai o mens estenduda, que la posicion fluctuava de longa al mitan de l'ocean entre las Canàrias e las Índias Orientalas. Mas foguèron fin finala identificadas las tèrras descobèrtas per Cristòl Colomb.

## Grandas Antilhas

* Bahamas
* Cuba
* Hispaniola:
** Aïtí
** Republica Dominicana
* Illas Caiman (GB)
* Illas Turcas e Caïcas (GB)
* Jamaica
* Puerto Rico (EUA)
* Illas Verges Britanicas e Illas Verges Americanas. De còps compresas dins las Grandas Antilhas, de còps dins las Pichonas Antilhas.

## Pichonas Antilhas

* Anguilha (GB)
* Antigua e Barbuda
* Aruba (Païses Basses)
* Barbados
* Bonaire (Païses Basses Caribencs)
* Curaçao (Païses Basses)
* Dominica
* Grenada
* Guadalope (Fr.)
* Illas Verges Britanicas
* Illas Verges Americanas
* Martinica (Fr.)
* Montserrat (GB)
* Redonda (part d'Antigua e Barbuda)
* Saba (Païses Basses Caribencs)
* Sant Bartomieu (illa) (Fr.)
* Sant Cristòl e Nevis
* Santa Lúcia
* Sant Martin (Fr.) / Sint Maarten (Païses Basses)
* Sant Vincenç e las Grenadinas
* Sant Eustaqui (Païses Basses Caribencs)
* Trinitat e Tobago
* ↑ https://web.archive.org/web/20220521193011/https://locongres.org/oc/aplicacions/dicodoc-oc/dicodoc-recerca?option=com_dicodoc&view=search&Itemid=168&type=oc-fr&dic%5B%5D=RBVDOF&dic%5B%5D=LAUSOF&dic%5B%5D=GRANOF&dic%5B%5D=PNSTOF&dic%5B%5D=PROVOF&dic%5B%5D=LAGAOF&q=antilh&q2=&submit=Cercar
* ↑ https://locongres.org/oc/aplicacions/dicodoc-oc/dicodoc-recerca?option=com_dicodoc&view=search&Itemid=168&type=fr-oc&dic%5B%5D=BASIC&dic%5B%5D=RBVD&dic%5B%5D=ALPC&dic%5B%5D=ATAU&dic%5B%5D=PROV&dic%5B%5D=PNST&dic%5B%5D=OMLH&dic%5B%5D=LAUS&dic%5B%5D=LAGA&dic%5B%5D=LEMO&q=antillais&q2=&submit=Cercar
* 1 2 http://linguistica-oc.com/wp-content/uploads/2013/07/Linguistica-occitana-6-CLO.pdf
# Antigèn

En immunologia, un antigèn (Ag) es una molecula o una estructura moleculara, que pòt èsser presenta a l'exterior d'un patogèn, e que pòt èsser ligada a un anticòs especific o a un receptor d'antigèn de las cellulas B. La preséncia d'antigèns dins lo còs amoda normalament una responsa imunitària. L'abreviacion Ag significa un generator d'anticòs.
Los antigèns son "ciblats" pels anticòsses. Cada anticòs es especificament produit per lo sistèma imunitari per correspondre a un antigèn après que de cellulas del sistèma immunitari sián dintradas en contacte amb el; aquò permet una identificacion precisa o una correspondéncia de l'antigèn e l'aviada d'una responsa adaptativa. Òm ditz que l'anticòs "correspond" a l'antigèn dins lo sens ont se pòt ligar amb el en rason d'una adaptacion dins un fragment de ligason a l'antigèn. Dins la magèr part dels cases, un anticòs adaptat pòt pas reagir e se ligar qu'a un antigèn especific; dins d'unes cases, pr'aquò, los anticòses pòdon reagir d'un biais crosat e se ligar a mai d'un antigèn.
Los antigèns son de proteïnas, de peptids (cadenas d'acids aminats) e de polisacarids (cadenas de monosacarids / sucres simples), mas los lipids e los acids nucleïcs vengan pas d'antigèns que quora son combinats amb de proteïnas e de polisacarids.
L'antigèn pòt venir de l'interior del còs ("autoantigèn") o de l'environament extèrne ("non-se"). Lo sistèma immunitari identifica e ataca los antigèns extèrnes "non-se" e reagís generalament pas als autoantigèns en rason de la seleccion negativa de las cellulas T dins lo timus.
Los vaccins son d'exemples d'antigèns jos una forma immunogèna, que son intencionnalament administrats a un recebeire per induire la fonccion de memòria del sistèma immunitari adaptatiu al respècte dels antigèns del patogèn qu'envasisson aqueste recebeire. Los vaccins contra lo virus de la gripa sasonièra ne son un exemple corrent.
# .stc

.stc (sigla de Saudi Telecom Company, "entrepresa de telecomunicacion saudiana", en anglés) es un nom de domeni generic depausat per la multinacionala saudiana STC Group. Es en servici dempuèi lo 29 d’agost de 2015.

## Tanben veire

* .stcgroup

## Referéncias

* ↑ Enregistrament de .stc sul site de l'IANA
# .stcgroup

.stcgroup (sigla de Saudi Telecom Company, "entrepresa de telecomunicacion saudiana", en anglés e group, "grop") es un nom de domeni generic depausat per la multinacionala saudiana STC Group. Es en servici dempuèi lo 28 d’agost de 2015.

## Referéncias

* ↑ Enregistrament de .stcgroup sul site de l'IANA
# .su

.su es l’ancian nom de domeni d’Internet per l’Union Sovietica. Demòra pasmens en usança.

## Referéncias

* ↑ Enregistrament dins la basa de donadas de l’IANA.
# .stockholm

.stockholm (nom de ciutat de Suècia, Estocòlme) es un nom de domeni generic geografic. Es en servici dempuèi lo 26 de setembre de 2015.

## Referéncias

* ↑ Enregistrament de .stockholm sul site de l’IANA
# .store

.store ("magasin", en anglés) es un nom de domeni generic depausat per l’entrepresa indiana DotStore Inc. Es en servici dempuèi lo 22 de febrièr de 2016.

## Referéncias

* ↑ Enregistrament de .store sul site de l’IANA
# .studio

.studio ("estudi", en italian) es un nom de domeni generic. Es en servici dempuèi lo 8 de julhet de 2015.

## Referéncias

* ↑ Enregistrament de .studio sul site de l'IANA
# .study

.study ("estudi", en anglés) es un nom de domeni generic. Es en servici dempuèi lo 25 de febrièr de 2015.

## Referéncias

* ↑ Enregistrament de .study sul site de l'IANA
# .storage

.storage ("estrematge", en anglés) es un nom de domeni generic. Es en servici dempuèi lo 18 de decembre de 2015.

## Referéncias

* ↑ Enregistrament de .storage sul site de l’IANA
# .stream

.stream ("corrent", en anglés) es un nom de domeni generic. Es en servici dempuèi lo 18 de març de 2016.

## Referéncias

* ↑ Enregistrament de .stream sul site de l’IANA
# .style

.style (anglés o francés "estile") es un nom de domeni generic. Es en servici dempuèi lo 4 de febrièr de 2015.

## Referéncias

* ↑ Enregistrament de .style sul site de l'IANA
# Batalha d'Antivari

La batalha d'Antivari se debanèt lo 16 d'aost de 1914 entre una flòta francesa e quauquei naviris de l'Empèri d'Àustria-Ongria. Foguèt la premiera batalha navala de la Premiera Guèrra Mondiala e una victòria per lei Francés.
D'efièch, après lei declaracions de guèrra, la flòta austriana poguèt faire facilament lo blocatge dei còstas de Montenegro. Lo 13 d'aost de 1914, França declarèt la guèrra ais Austrians. Lei Francés e leis Anglés assaièron donc d'aprofichar sa superioritat numerica. Intrèron donc dins l'Adriatica per constrénher leis Austrians de se batre. La flòta austriana capitèt de se retiradar vèrs sei pòrts solidament defenduts.
Pasmens, quatre naviris austrians, un crosaire leugier, un còntra-torpilhaire e dos torpilhaires, foguèron sosprés per l'esquadra aligada davant Antivari. Lo crosaire Zenta assaièt d'atacar per parar la fugida d'autrei bastiments austrians. La portada de sei canons èran largament despassada per la de l'artilhariá francesa e lo crosaire foguèt tocat per d'unei còps sensa poder replicar. Foguèt donc finalament aprefondit mai lei tres autrei naviris capitèron de s'escapar.
# Batalha d'Andrinòple (324)

La batalha d'Andrinòple se debanèt lo 3 de julhèt de 324 entre lei fòrças de l'emperaire Constantin I$^{èr}$ e aquelei de l'emperaire Licinius durant la fasa finala die guèrras civilas de la Tetrarquia romana. Constantin I$^{èr}$ foguèt venceire e son succès li permetèt de capturar son advèrsari a la fin de l'annada.
# Batalha d'Angaur

La batalha d'Angaur se debanèt dins lo corrent de la Segonda Guèrra Mondiala dau 17 au 30 de setembre de 1944. Foguèt la consequéncia d'una ofensiva estatsunidenca (15 000 òmes) destinada a conquistar leis illas Belau (1 400 òmes). Angaur, illa principala de l'archipèla]], foguèt l'enjòc major de la batalha.
Maugrat sa superioritat numerica, l'armada estatsunidenca se turtèt a una resisténcia acarnada dei defensors que refusèron de capitular e capitèron de rebutar plusors assauts. Finalament, leis asalhidors deguèron afamar l'illa, bombardar massissament lei posicions advèrsas e barrar lei baumas onte certanei soudats japonés assaièron encara de resistir. Après sa conquista, l'archipèla foguèt utilizat coma basa aeriana per leis Estatsunidencs.
L'invasion costèt mai de 2 550 òmes a l'armada estatsunidenca (260 tuats e 2 254 bleçats). La quasi totalitat de la garnison foguèt exterminada (1 338 tuats e solament 59 presoniers).
# Batalha d'Anglatèrra

La batalha d'Anglatèrra es una batalha aeriana que se debanèt dins lo corrent de la Segonda Guèrra Mondiala en julhet de 1940 e mai de 1941. Opausèt l'aviacion britanica, renfòrçada per de volontaris venguts de país estrangiers (Polonés, Checoslovacs... etc.) ò dau Commonwealth (Neozelandés, Canadencs... etc.), ai fòrças aerianas alemandas renfòrçadas per d'unitats italianas. Foguèt la consequéncia de la temptativa alemanda de destrurre l'aviacion britanica, de destrurre seis infrastructuras e d'anientar sei capacitats de produccion ò de mantenença. Un segond objectiu èra de terrorizar lei populacions civilas britanicas. Pasmens, l'ofensiva se turtèt a una resisténcia acarnada e mau capitèt. En mai de 1941, leis Alemands deguèron l'arrestar après la pèrda de 1 887 avions e d'aperaquí 4 300 pilòts còntra solament 1 547 avions, 544 pilòts perduts e un milier de personaus suplementaris per leis Aliats. Aperaquí 40 000 civius foguèron tuats e 50 000 bleçats per lei bombardaments alemands.

## Nòtas e referéncias

* ↑ Lei volontaris polonés aguèron un ròtle important, especialament la 303$^a$ esquadrilha de caça polonesa que foguèt a l'origina de la destruccion d'au mens 126 avions alemands durant la batalha d'Anglatèrra.
# Batalha d'Ancona (1944)

La batalha d'Ancona se debanèt dins lo corrent de la Segonda Guèrra Mondiala dau 16 de junh au 18 de julhet de 1944. Foguèt la consequéncia d'una ofensiva polonesa (50 000 òmes) còntra la vila tenguda per leis Alemands (30 000 òmes). L'objectiu de l'ataca aliada èra d'ocupar un pòrt pròche de la linha de frònt per melhorar l'avitalhament de sei tropas. Lei Polonés se turtèron a una resisténcia fòrta dei defensors mai capitèron finalament de conquistar la ciutat e son pòrt après mai d'un mes de combats. Avián perdut 2 400 òmes còntra 3 800 per leis Alemands.
# Batalha d'Anklam

La batalha d'Anklam foguèt una batalha dei guèrras napoleonencas que se debanèt lo 16 d'abriu de 1807. Opausèt França a Suècia e s'acabèt per una victòria francesa sus la garnison de Stralsund.
# .wed

.wed (acrocha de wedding, "noça", en anglés) es un nom de domeni generic. Es en servici dempuèi lo 23 de genièr de 2014.

## Referéncias

* ↑ Enregistrament de .wed sul site de l'IANA
# .weir

.weir (de William Weir, fondator escocés de l’entrepresa a la fin de s. XIX) es un nom de domeni generic depausat pel grop Weir. Es en servici dempuèi lo 17 d’abril de 2015.

## Referéncias

* ↑ Enregistrament de .weir sul site de l'IANA
# .wien

.wien es un nom de domeni generic per la ciutat austriana de Viena (Wien en alemand). Es en servici dempuèi lo 3 de genièr de 2014.

## Referéncias

* ↑ Enregistrament de .wien sul site de l'IANA
# .webcam

.webcam ("camèra wèb", en anglés) es un nom de domeni generic. Es en servici dempuèi lo 19 de març de 2014.

## Referéncias

* ↑ Enregistrament de .webcam sul site de l'IANA
# .wedding

.wedding ("nòça", en anglés) es un nom de domeni generic. Es en servici dempuei lo 15 d'octobre de 2014.

## Referéncias

* ↑ Enregistrament de .wedding sul site de l'IANA
# .weber

.weber (marca de la companhiá Saint-Gobain) es un nom de domeni generic. Es en servici dempuèi lo 22 de decembre de 2015.

## Referéncias

* ↑ Enregistrament de .weber sul site de l’IANA
# .weibo

.weibo ("microblog", en chinés) es un nom de domeni generic. Es en servici dempuèi lo 6 d’abril de 2016.

## Tanben veire

.微博

## Referéncias

* ↑ Enregistrament de .weibo sul site de l’IANA
# .wf

.wf es lo nom de domeni d’Internet per Wallis e Fotona.

## Referéncias

* ↑ Enregistrament dins la basa de donadas de l’IANA.
# .whoswho

.whoswho (Who's who, "qual es qual", nom d'un annuari de mond coneguts en anglés) es un nom de domeni generic. Es en servici dempuèi lo 18 de julhet de 2014.

## Referéncias

* ↑ Enregistrament de .whoswho sul site de l'IANA
# .website

.website ("site sul wèb" en anglés) es un nom de domeni generic. Es en servici dempuèi lo 30 de mai de 2014.

## Referéncias

* ↑ Enregistrament de .website sul site de l'IANA
# .ubs

.ubs (acorcha de Union des Banques Suisses, "union de las bancas soïssas", en francés) es un nom de domeni generic depausat per la banca soïssa Schweizerischer Bankverein. Es en servici dempuèi l’11 de julhet de 2015.

## Referéncias

* ↑ Enregistrament de .ubs sul site de l'IANA
# .uconnect

.uconnect (acorcha de You Connect, "vos connectatz", nom de marca) es un nom de domeni generic. Es en servici dempuèi lo 28 de julhet de 2016.

## Referéncias

* ↑ Enregistrament de .uconnect sul site de l’IANA
# .tushu

.tushu ("libre", en chinés) es un nom de domeni generic depausat per Amazon. Es en servici dempuèi lo 14 de decembre de 2015.

## Referéncias

* ↑ Enregistrament de .tushu sul site de l’IANA
# .tvs

.tvs (del fondator, Thirukkurungudi Vengaram Sundram Iyengar) es un nom de domeni generic depausat per l’entrepresa indiana T V SUNDRAM IYENGAR & SONS PRIVATE LIMITED. Es en servici dempuèi lo 13 de febrièr de 2016.

## Referéncias

* ↑ Enregistrament de .tvs sul site de l’IANA
# .tz

.tz es lo nom de domeni d’Internet per Tanzania.

## Referéncias

* ↑ Enregistrament dins la basa de donadas de l’IANA.
# .tw

.tw es lo nom de domeni d’Internet en alfabet latin per Taiwan. Lo domeni en chinés es .台灣 o .台湾.

## Referéncias

* ↑ Enregistrament dins la basa de donadas de l’IANA.
# .ubank

.ubank (marca de la National Australia Bank) es un nom de domeni generic. Es en servici dempuèi lo 18 d’agost de 2016.

## Referéncias

* ↑ Enregistrament de .ubank sul site de l’IANA
# .ug

.ug es lo nom de domeni d’Internet per Oganda.

## Referéncias

* ↑ Enregistrament dins la basa de donadas de l’IANA.
# .tv

.tv es lo nom de domeni d’Internet per Tovalo.

## Referéncias

* ↑ Enregistrament dins la basa de donadas de l’IANA.
# .ua

.ua es lo nom de domeni d’Internet per Ucraïna.

## Referéncias

* ↑ Enregistrament dins la basa de donadas de l’IANA.
# Anse du Gouverneur

Anse du Gouverneur es una borgada de Sant Bartomieu, dins la parròquia Al vent.
# Anse du Grand Cul-de-Sac

Anse du Grand Cul-de-Sac es una borgada de Sant Bartomieu, dins la parròquia Al vent.
# Anse-Bertrand

Anse-Bertrand es una comuna francesa, situada dins lo departament de Guadalope e la region de Guadalope.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Alfred Dona-Erie |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | Cercar | Cercar | Cercar |
| 2009 | 2010 |
| 4 640 4 700 | Cercar |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal de las comunas de França
# Anse des Cayes

Anse des Cayes es una borgada de Sant Bartomieu, dins la parròquia Jol vent.
# Anse des Lézards

Anse des Lézards es una borgada de Sant Bartomieu, dins la parròquia Jol vent.
# Anse

Anse (Anssa en occitan ancian) es una comuna situada dins lo departament de Ròse e la region d’Auvèrnhe Ròse Aups.

## Geografia

Situada a las pòrtas del Baujolés, al nòrd de Lion, la municipalitat de Anse s'estend sus una superficie de 1 523 ectaras. Es prèpa de la confluence de lo Azergues amb la Sòna.

### Comunas vesinas
## Toponimia

* Ança - Ansens(ium) au segle II, Asa, Assa Paulini au segle IV. Del latin ansa (fr. anse) que designa la bocla de Sòna, ont assa es la prononciacion au segle IV mas lo -n- es puei restablit pels sabents.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 1995 | | Daniel Pomeret | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 270 | 1 286 | 1 134 | 1 622 | 1 661 | 1 721 | 1 750 | 2 028 | 1 961 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 031 | 2 141 | 2 277 | 2 036 | 2 055 | 1 968 | 1 992 | 1 957 | 2 051 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 070 | 2 084 | 1 954 | 1 748 | 1 763 | 1 764 | 1 704 | 1 607 | 2 091 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 290 | 2 630 | 3 116 | 3 705 | 4 458 | 4 744 | 4 996 | 5 033 | 5 281 |
| 2009 | 2010 |
| 5 604 5 756 | 5 927 6 077 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* ↑ http://thalamus.huma-num.fr/index-lieux/lettre-A.html
* 1 2 Ernèst Negre. Toponymie générale de la France: Formations préceltiques, celtiques, romanes.
# Bibliotèca (mòble)

Una bibliotèca o librièr (gasc. libièr) es un mòble amb de laissas orizontalas que servís a emmagazinar de libres. Pòt èsser d'un sol relais o de plusors en forma d'armari o de vitrina.

## Articles connexes

* Laissa
* Armari
* Consòla (mòble)